KYK: Skoolhoof met stoel en al uitgesmyt | Netwerk24
Die voorval het glo Donderdag plaasgevind en die departement se distriksbestuur en ingrypingspan is onmiddellik na die skool ontbied om gemoedere te kalmeer. Die ouers is na verneem word ontevrede oor die behandeling van onderwysers en hoe die skool finansieel bestuur word.
"Ons ondersoek die aantygings wat teen die skoolhoof en die skoolbeheerliggaam gemaak word," het Lesufi Donderdag luidens 'n verklaring gesê.
"Ons doen 'n beroep op die ouers om op te hou om op hierdie wyse op te tree, anders sal ons geen ander keuse hê nie as om drastiese stappe te doen," het hy gewaarsku.
"Die gewelddadige en ontwrigtende gedrag van ouers is onaanvaarbaar en moet ten sterkste veroordeel word," het Lesufi gesê.